2018. gada 24. aprīlī Noteikumi Nr. 230

Rīgā (prot. Nr. 21 6. §)

**Grozījumi Ministru kabineta 2014. gada 30. septembra noteikumos**

**Nr. 573 "Elektroenerģijas ražošanas, pārvades un sadales būvju būvnoteikumi"**

Izdoti saskaņā ar

[Enerģētikas likuma](https://m.likumi.lv/ta/id/49833-energetikas-likums) [76. panta](https://m.likumi.lv/ta/id/49833-energetikas-likums#p76) otro daļu un [Būvniecības likuma](https://m.likumi.lv/ta/id/258572-buvniecibas-likums) [5. panta](https://m.likumi.lv/ta/id/258572-buvniecibas-likums#p5) pirmās daļas 2. punktu un otrās daļas 5. punktu un

[14. panta](https://m.likumi.lv/ta/id/258572-buvniecibas-likums#p14) septīto daļu

Izdarīt Ministru kabineta 2014. gada 30. septembra noteikumos Nr. 573 "Elektroenerģijas ražošanas, pārvades un sadales būvju būvnoteikumi" (Latvijas Vēstnesis, 2014, 194. nr.) šādus grozījumus:

1. Svītrot 3. punktā vārdu "ieceres".

2. Izteikt 4. punktu šādā redakcijā:

"4. Energoapgādes komersantu objektos veicamie elektroietaišu būvdarbi, par kuriem būvvalde jāinformē atbilstoši šo noteikumu [9. punktam](https://m.likumi.lv/doc.php?id=269199#p8), bet kuriem šajos noteikumos paredzētās būvvaldes izsniegtās būvatļaujas, akcepts uz paskaidrojuma raksta vai apliecinājuma kartes nav nepieciešams, ir šādi:".

3. Izteikt 9. punkta otro teikumu šādā redakcijā:

"Būvniecības iesniegumu saskaņā ar šo noteikumu [2. pielikumu](https://m.likumi.lv/doc.php?id=269199#piel2) un šajos noteikumos minētos dokumentus var iesniegt elektroniski, ja iesniegums sagatavots atbilstoši normatīvajiem aktiem par elektronisko dokumentu noformēšanu."

4. Svītrot 11.1. un 12.1. apakšpunktu.

5. Svītrot 13.1. apakšpunktā vārdu "ieceres".

6. Aizstāt 14.1. apakšpunktā vārdus "būvprojekta paskaidrojuma rakstu" ar vārdiem "skaidrojošu aprakstu".

7. Aizstāt 20. punktā vārdus "ieceres iesniegumu" ar vārdu "iesniegumu".

8. Papildināt noteikumus ar 29.1 un 29.2 punktu šādā redakcijā:

"29.1 Ja energoapgādes objekta būvniecība paredzēta UNESCO pasaules kultūras un dabas mantojuma vietās, pilsētbūvniecības pieminekļa, kultūras pieminekļa  vai apbūves aizsardzības teritorijā un to aizsardzības zonā un, novietojot elektrotīkla sadalni (vai elektroapgādes objektu) publiskajā ārtelpā, tiek pārveidots ēkas siluets, traucēta ēkas vai teritorijas kultūrvēsturisko vērtību uztvere, sadalne (elektroapgādes objekts) izvietojama vietā, kur tā nav uztverama no publiskās ārtelpas, vai ievietojama ēkas sienā iekaltā ailē, ja netiek ietekmēta ēkas dekoratīvā apdare.

29.2 Visos gadījumos, ja ēkas sienā paredzēts kalt aili sadalnes ievietošanai, paskaidrojuma raksts vai apliecinājuma karte tiek papildināta ar konstruktīvā mezgla risinājumu, kurā atkarībā no sienas tipa, biezuma, materiāla un stāvu skaita tiek veikti aprēķini un noteikta dimensiju pārsedzes marka un tips, sienas konstrukcijas aizsardzības pasākumi pret bojājumiem klimatisko apstākļu ietekmē, kā arī atzinums, vai ir nepieciešama urbumu pārsedze standarta kabeļu aizsargcauruļu (diametrs no 110 līdz 125 mm) ievietošanai, ja iekaltais caurums horizontālā virzienā pārsniedz 280 mm. Konstruktīvā mezgla risinājumu izstrādā būvspeciālists ēku konstrukciju projektēšanā."

9. Aizstāt 31.3. apakšpunktā vārdus "būvprojekta paskaidrojuma raksts" ar vārdiem "skaidrojošs apraksts".

10. Papildināt noteikumus ar 31.4.10.1 apakšpunktu šādā redakcijā:

"31.4.10.1 ja tiek iekalta sadalne – konstruktīvā mezgla risinājums, sienas biezuma kontrolmērījums, veicamo darbu tehnoloģiskais apraksts pa etapiem, norādot ailes kalšanas tehnoloģiju, būvdarbu apjomu un materiālu uzskaitījumu."

11. Aizstāt 33.2. apakšpunktā vārdus "būvprojekta paskaidrojuma raksts" ar vārdiem "skaidrojošs apraksts".

12. Aizstāt 38.3. apakšpunktā vārdus "projekta paskaidrojuma rakstā" ar vārdiem "projektā".

13. Izteikt 39.4. apakšpunktu šādā redakcijā:

"39.4. hidroelektrostacijas hidrotehniskās būves tehniskie rādītāji;".

14. Papildināt noteikumus ar 49.1 un 49.2 punktu šādā redakcijā:

"49.1 Sadaļņu iekalšanai izmanto instrumentus, kuru darbība neatstāj nelabvēlīgu ietekmi uz ēkas kopējo noturību. Izmantojamo instrumentu maksimāli pieļaujamie ierobežojumi ir šādi:

49.1 1. vienreizējā trieciena enerģija – 12J;

49.1 2. vibrācijas līmenis –14m/s2.

49.2 Ja kalšanas darbu laikā ēkas konstrukcijā konstatē deformāciju, darbu pārtrauc un uzaicina būvspeciālistu ēku konstrukciju projektēšanā, lai veiktu izmaiņas konstruktīvā mezgla risinājumā."

15. Aizstāt 56. punktā vārdus "publicē sabiedrība ar ierobežotu atbildību "Standartizācijas, akreditācijas un metroloģijas centrs"" ar vārdiem "savā tīmekļvietnē publicē nacionālā standartizācijas institūcija".

16. Aizstāt 2. pielikumā vārdus "Būvniecības ieceres iesniegums" ar vārdiem "Būvniecības iesniegums".

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens